399.31 REGOLAMENTIDWAR ĦLASIJIET GĦAL LIĊENZI GĦAL RIĊEZZJONI TA’ XANDIR L-AVVIŻ LEGALI 454 tal-2010. L-AVVIŻ LEGALI 454 tal-2010. 1. Titolu. It-titolu ta’ dawn ir-regolamenti hu Regolamenti dwar Ħlasijiet għal Liċenzi għal Riċezzjoni ta’ Xandir. 2. Tifsir. Kap. 399. (1) Kull riferenza f’dawn ir-regolamenti għal "l-Att "hi riferenza għall-Att biex jirregola Komunikazzjonijiet Elettroniċi, u kull regolament magħmul taħt u, kemm-il darba r-rabta tal-kliem ma tkunx teħtieġ xort’oħra u bla ħsara għad-disposizzjonijiet tas-sub regolament (2), id-disposizzjonijiet tal-artikolu 28 tal-Att għandhom japplikaw għal dawn irregolamenti. (2) F’dawn ir-regolamenti u kemm-il darba r-rabta tal-kliem ma tkunx teħtieġ xort’oħra, "il-Ministru" tfisser il-Ministru responsabbli għall-komunikazzjonijiet. 3. Ħlasijiet għall-ħruġ u t-tiġdid ta’ liċenzi ta’ riċezzjoni ta’ xandir. (1) Meta tinħareġ u kull darba li tiġġedded liċenza ta’ riċezzjoni ta’ xandir ta’ tip u deskrizzjoni speċifikati fil-kolonni 1 u 2 rispettivament tal-Iskeda, id-detentur tal-liċenza għandu jħallas l-ammont speċifikat dwar dak it-tip u dik id-deskrizzjoni ta’ liċenza fil-kolonni 3 u 4 ta’ dik l-Iskeda, ikun x’ikun iż-żmien għalkemm iddumil-liċenza. (2) Il-liċenzi għandhom jinħarġu jew jiġġeddu għal dak iż-żmien li jista’ jiġi speċifikat mill-Ministru f’kull każ, iżda meta ż-żmien li għalih tinħareġ jew tiġġedded il-liċenza kif speċifikat mill-Ministru jkun ta’ inqas minn sena, il-ħlas għall-ħruġ jew għat-tiġdid, skond ma jista’ jkun il-każ, għandu jitnaqqas fi proporzjon mal-għadd ta’ xhur, jew parti minnhom, inkluż fil-perjodu li l-liċenza tinħareġ jew tiġġedded għalih. 4. Disposizzjoni ġenerali. Meta liċenza, li dawn ir-regolamenti japplikaw għaliha, tiġi revokata jew midbula, ebda parti minn xi ħlas li jkun diġà sar jew li jkun għadu dovut m’għandha tingħata lura jew ittemm milli tibqa’ dovuta. 5. Eżenzjoni. Il-Ministru jista’ jnaqqas jew ineħħix iħlas ordnat b’dawn ir-regolamenti jew taħthom meta jkun sodisfatt li dak il-ħlas ikun ser jikkaġuna diffikultà kbira lill-persuna li jkollha tagħmel dak il-ħlas. 6. Arranġamenti għall-firxa tal-ħidma tal-ħruġ u t-tiġdid ta’ liċenzi. Għall-fini li jiġi żgurat li l-ħidma tal-ħruġ u t-tiġdid ta’ liċenzi li dawn ir-regolamenti japplikaw għalihom tkun mifruxa b’mod ekwu, il-Ministru jista’ jistabbilixxi l-perjodi li matulhom jistgħu jinħarġu jew jiġġeddu l-liċenzi ta’ xi klassi waħda jew aktar, u għandu jiġi pubblikat a vviż dwar dawk il-perjodi fil-Gazzetta. 7. Kif isir u l-ħlasijiet. Il-ħlasijiet ordnati bir-regolamenti dwar il-liċenzi għar-riċezzjoni ta’ xandir għal apparat li jkun jinsab f’xi żona jew fuq xi opra tal-baħar mhux barranija għandha titħallas lil dik il-persuna jew lil dawk il-persuni, f’dak il-post jew postijiet, u matul dak iż-żmien jew żminijiet li jistgħu jiġu speċifikati b’avviż pubblikat fil-Gazzetta.